CELEX: 32020D0755
Language: ro
Date: 2020-06-08 00:00:00
Title: Decizia (PESC) 2020/755 a Consiliului din 8 iunie 2020 de modificare a Deciziei (PESC) 2016/2383 privind sprijinul acordat de Uniune pentru activitățile Agenției Internaționale pentru Energie Atomică în domeniul siguranței nucleare și în cadrul punerii în aplicare a Strategiei UE împotriva proliferării armelor de distrugere în masă

9.6.2020   
               
               
                  RO
               
               
                  Jurnalul Oficial al Uniunii Europene
               
               
                  LI 179/2
               
            
         DECIZIA (PESC) 2020/755 A CONSILIULUI
         din 8 iunie 2020
         de modificare a Deciziei (PESC) 2016/2383 privind sprijinul acordat de Uniune pentru activitățile Agenției Internaționale pentru Energie Atomică în domeniul siguranței nucleare și în cadrul punerii în aplicare a Strategiei UE împotriva proliferării armelor de distrugere în masă
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 28 alineatul (1) și articolul 31 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 21 decembrie 2016, Consiliul a adoptat Decizia (PESC) 2016/2383 (1), care prevede o perioadă de aplicare de 36 de luni de la data încheierii acordului de finanțare menționat în decizia respectivă, pentru activitățile menționate la articolul 1 din respectiva decizie.
                  
               
                     (2)
                  
                  
                     Acordul de finanțare cu Agenția Internațională pentru Energie Atomică (AIEA) a fost semnat la 15 iunie 2017 și, prin urmare, expiră la 14 iunie 2020.
                  
               
                     (3)
                  
                  
                     La 8 mai 2020, AIEA a solicitat o prelungire a perioadei de aplicare și a termenului de contractare prevăzute în Decizia (PESC) 2016/2383 de la 36 la 42 de luni, până la 14 decembrie 2020. Prelungirea solicitată se datorează pandemiei de COVID-19 și suspendării temporare până la 1 iunie 2020 a tuturor deplasărilor și reuniunilor neesențiale, inclusiv a celor organizate la Viena, care necesită participarea unor experți nerezidenți.
                  
               
                     (4)
                  
                  
                     Continuarea activităților menționate la articolul 1 din Decizia (PESC) 2016/2383 a Consiliului poate fi realizată fără implicații în materie de resurse financiare până la 14 decembrie 2020.
                  
               
                     (5)
                  
                  
                     Prin urmare, Decizia (PESC) 2016/2383 ar trebui să fie modificată în consecință,
                  
               ADOPTĂ PREZENTA DECIZIE:
         
            Articolul 1
            Articolul 5 alineatul (2) din Decizia (PESC) 2016/2383 se înlocuiește cu următorul text:
            „Prezenta decizie expiră la 14 decembrie 2020.”
         
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 8 iunie 2020.
            
               
                  Pentru Consiliu
               
               
                  Președintele
               
               A. METELKO-ZGOMBIĆ
            
         
         
            (1)  Decizia (PESC) 2016/2383 a Consiliului din 21 decembrie 2016 privind sprijinul acordat de Uniune pentru activitățile Agenției Internaționale pentru Energie Atomică în domeniul siguranței nucleare și în cadrul punerii în aplicare a Strategiei UE împotriva proliferării armelor de distrugere în masă (JO L 352, 23.12.2016, p. 74).